Murder In Milak - मिलक में अज्ञात महिला की गला रेतकर हत्या - Amar Ujala Hindi News
Hindi News › Uttar Pradesh › Rampur › murder in milak
{"_id":"5a2844e64f1c1b60678bfb4f","slug":"murder-in-milak","type":"story","status":"publish","title_hn":"\u092e\u093f\u0932\u0915 \u092e\u0947\u0902 \u0905\u091c\u094d\u091e\u093e\u0924 \u092e\u0939\u093f\u0932\u093e \u0915\u0940 \u0917\u0932\u093e \u0930\u0947\u0924\u0915\u0930 \u0939\u0924\u094d\u092f\u093e ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
मिलक में अज्ञात महिला की गला रेतकर हत्या
ब्यूरो अमर उजाला / रामपुर Updated Thu, 07 Dec 2017 12:58 AM IST
मिलक में बुधवार को महिला की हत्या की सूचना पर जुटी भीड़। - फोटो : अमर उजाला
रोरा कला के पास हाईवे पर बाईपास की पुलिया के नीचे एक महिला का शव पड़ा मिला। उसकी गला रेतकर हत्या की गई है। महिला की शिनाख्त नहीं हो सकी है। फिलहाल, पुलिस का कहना है कि वारदात को पुलिया के नीचे ही मंगलवार देर रात अंजाम दिया गया है। इधर, फिंगर टीम एक्सपर्ट ने भी मौके से साक्ष्य जुटाए। इसके बाद शव को पोस्टमार्टम के लिए भेज दिया गया।
बुधवार को जब कुछ ग्रामीण पुलिया के पास उपले थोपने गए थे तब उन्होंने शव को देखा। इससे ग्रामीणों में हड़कंप मच गया। ग्रामीणों ने तुरंत ही पुलिस को सूचना दी। इस पर कोतवाल धर्मेंद्र यादव फोर्स के साथ मौके पर पहुंचे और जांच की। आसपास के लोगों से उन्होंने महिला की शिनाख्त की कोशिश की लेकिन प्रयास विफल रहे। पुलिस के मुताबिक, जिस निर्ममता के साथ गला रेता गया है, उसे देखकर लग रहा है कि हत्या यहीं की गई है। अगर महिला को कहीं और मारा जाता तो उसे यहां तक लाना मुश्किल होता। महिला के बाल खुले थे। वह सलवार, सूट के ऊपर बंद गले का फुल स्वेटर पहने है जिसका रंग लाल, नीले और सफेद रंग का है। सलवार और कुर्ता लाइनदार है।
उसकी उम्र करीब 35 वर्ष है। उसके हाथों से कोहनी तक टैटू गुदा है। महिला की हत्या की सूचना पर पुलिस अधीक्षक डॉ. विपिन तांडा पहुंचे और घटना का जायजा लिया। पुलिस ने शव को कब्जे में लेकर पीएम को भेजा है। मामले में रिपोर्ट दर्ज कर ली गई है।